News Update: HSBC แนะนำ ‘เพิ่มน้ำหนัก’ หุ้นจีน มองหุ้นจีนไม่เคยถูกเท่านี้มาก่อน อสังหาฯ - เฮลท์แคร์ - การเงิน มูลค่าน่าสนใจ - FINNOMENA
HSBC เพิ่มมุมมองบวกตลาดหุ้นจีนเป็น ‘Overweight’ หรือ ‘เพิ่มน้ำหนัก’ การลงทุน หลังมองเห็นมูลค่าที่น่าสนใจในภาคอสังหาฯ เฮลท์แคร์ และ ธนาคารบางแห่ง ชี้นักลงทุนมีมุมมองลบต่อตลาดหุ้นจีนมากไป
27 ต.ค. 2564

HSBC เพิ่มมุมมองบวกตลาดหุ้นจีนเป็น ‘Overweight’ หรือ ‘เพิ่มน้ำหนัก’ การลงทุน หลังมองเห็นมูลค่าที่น่าสนใจในภาคอสังหาฯ เฮลท์แคร์ และ ธนาคารบางแห่ง ชี้นักลงทุนมีมุมมองลบต่อตลาดหุ้นจีนมากไป
เมื่อวานนี้ (26 ต.ค.) Herald van der Linde หัวหน้าฝ่ายกลยุทธ์ตราสารทุนในเอเชียแปซิฟิก กล่าวว่า แม้ตอนนี้จีนกำลังดิ้นรนต่อการเติบโตที่ชะลอตัวและค่าเงินดอลลาร์ที่แข็งค่า แต่ตลาดรับรู้ข่าวลบและได้สะท้อนไปในราคาหุ้นแล้ว
หลายสถาบันการเงินทั้ง HSBC, BlackRock, UBS และ Fidelity ต่อต้านมุมมองที่ว่า หุ้นจีนไม่สามารถลงทุนได้ในปีนี้ จากความกังวลเรื่องการคุมเข้มบริษัทเอกชนของรัฐบาลจีน ที่ส่งผลให้ในไตรมาสที่ผ่านมา ตลาดหุ้นจีนมีผลการดำเนินงานแย่ที่สุดในรอบ 2 ทศวรรษ
HSBC กล่าวว่า การประชุมสมัชชาใหญ่พรรคคอมมิวนิสต์จีนที่จัดขึ้นทุก 5 ปี ซึ่งจะมีการประชุมอีกครั้งในปีหน้า มีแนวโน้มที่รัฐบาลจีนจะออกมาตรการเพื่อรับรองการเติบโตของเศรษฐกิจจีน แต่ทว่ากองทุนรวมส่วนใหญ่ยังคง Underweight หุ้นจีนอยู่
นักลงทุนส่วนใหญ่กำลังสนใจในการคุมเข้มด้านกฎระเบียบของรัฐบาลจีน รวมถึงวิกฤติสภาพคล่อง Evergrande ในขณะที่ HSBC กำลังให้ความสนใจกับ P/E ratio ในรอบ 12 เดือนของหุ้นจีน ซึ่งอยู่ที่ระดับ 12.9 เท่า เมื่อเทียบกับ 17 เท่า เมื่อตอนต้นปี
HSBC กล่าวว่า หุ้นจีนไม่แพง และไม่เคยถูกขนาดนี้มาก่อน หากเทียบกับตลาดหุ้นอินเดียในตอนนี้ที่ดัชนี FTSE India แตะระดับสูงสุดเป็นประวัติการณ์ โดยระบุว่า ภาคอสังหาฯ จีนมีมูลค่ามหาศาล และมีคำแนะนำซื้อหุ้น Shimao Group, China Resources Land และ Longfor Group
ดัชนี MSCI China ปรับตัวลงถึง 1 ใน 3 จากจุดสูงสุดในเดือน ก.พ. มาสู่จุดต่ำสุดเมื่อวันที่ 6 ต.ค. ก่อนจะปรับขึ้นมาประมาณ 10% ในช่วงไม่กี่สัปดาห์ที่ผ่านมา
อ้างอิง: https://www.bloomberg.com/news/articles/2021-10-26/hsbc-upgrades-china-stocks-to-overweight-in-rebuff-to-pessimists?sref=e4t2werz
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
HSBC
News Update
จีน
ตลาดหุ้นจีน
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA